**8. | studeni | 2018.**





Sonja je bila nominirana  zbog svog nesebičnog rada s djecom i odraslima u Udruzi za terapijsko jahanje Don Kihot te rada sa bolesnicima Nove bolnice u Dubravi.

Iako je i sama bila izložena vršnjačkom nasilju, to je nije pokolebalo u nastojanjima da bude dobra prijateljica svojim školskim kolegama, u nesebičnom pomaganju drugima, promicanju tolerancije i nužnom prihvaćanju svih različitosti te poštovanju svakog ljudskog bića.

Povodom Međunarodnog dana tolerancije koji se obilježava 16. studenoga te provedenog Natječaja za dodjelu Godišnje nagrade “Luka Ritz” za promicanje tolerancije i škole bez nasilja za školsku godinu 2017./2018., predsjednik Gradske skupštine Grada Zagreba, [dr.sc](http://dr.sc/). Andrija Mikulić, pozvao je sve učenike i učenice koji su sudjelovali u Natječaju, na prijem koji se održao  8. studenoga u Gradskoj skupštini Grada Zagreba.

Među pozvanima bila je i naša bivša učenica Sonja Kelava, sada učenica prvog razreda Prehrambeno - tehnološke škole u Zagrebu te profesorica Zrinka Gredelj Tolić, na čiji je prijedlog Osnovna škola Brestje i nominirala Sonju.

*daleko se čuje*

Dobar glas

Sonja Kelava

kandidatkinja za nagradu

Luka Ritz – Nasilje nije hrabrost

*Prijem u Staroj gradskoj vijećnici povodom Međunarodnog dana tolerancije*



Nominirani učenici i njihovi profesori sa predstavnicima Gradske skupštine, Gradskog ureda za obrazovanje te Gradonačelnika



Osim nominiranim učenicima, posebna zahvala upućena je roditeljima i obiteljima nominiranih, te je posebno naglašena izuzetna  važnost roditeljske podrške u odrastanju, ali i negativnim situacijama kroz koje učenici svakodnevno prolaze. Zahvale i pohvale su upućene nastavnicima i stručnim suradnicima škola nominiranih učenika.

Posebno je istaknuta nužnost rada sa djecom na usvajanju socijalnih vještina, dobroj komunikaciji, izražavanju osjećaja, prihvaćanju sebe, razvoju samopouzdanja i vršnjačkoj potpori. Djeca moraju naučiti prihvaćati različitosti te to prihvaćanje i toleranciju trajno ugraditi u svoj vlastiti sustav vrijednosti.

Gospodin Andrija Mikulić u ime Gradske skupštine te pročelnik Gradskog ureda za obrazovanje, gospodin Ivica Lovrić, pozdravili su sve nazočne te se zahvalili nominiranim učenicima na iskazanoj hrabrosti, odlučnosti i nesebičnosti koju su pokazali kroz svoje odrastanje. Svojim djelovanjem istaknuli su se pred svojim vršnjacima. Pohvaljeni su za hrabrost i dokazali nam svima da je moguće, usprkos nevoljama i pritiscima vršnjaka, ostati vjeran sebi, gajiti prave životne vrijednosti i oduprijeti se zlim jezicima i lošim postupcima, ne dopuštajući da ih to pokoleba u nastojanjima da svijet učine boljim i ljepšim mjestom, pomažući drugima te prepoznavajući nevolje i potrebe svih oko sebe.

Draga Sonja,

ostani uvijek svoja, a nama ostalima biti ćeš velika inspiracija …

*Lorem ipsum dolor sit amet, consectetuer dolor te diam wisi nibh euismod tincidunt ut laoreet, wisi ut laoreet dolore magna aliquam erat volutpat.*

# Zrinka Gredelj Tolić, prof.

Nadam se da će ovaj primjer biti poticaj svima vama da među svojim učenicima

prepoznaju neke nove kandidate za nagradu Luka Ritz.